b"\n_START_ARTICLE_\nJulian Draxler\n_START_SECTION_\nSchalke 04\n_START_PARAGRAPH_\nDraxler spillede i 10 \xc3\xa5r for Schalke 04's ungdomshold._NEWLINE_Den 15. januar 2011 fik han sin f\xc3\xb8rsteholdsdebut for klubben i et 1-0 nederlag mod Hamburger SV. Hermed blev han den fjerdeyngste fodboldspiller til at debutere i Bundesligaen. En uge senere i Schalkes 1-0 sejr mod Hannover 96 blev han den fjerdyngste midtbanespiller til at starte inde i en kamp i Bundesligaen og den yngste i Schalkes historie. Den 25. januar 2011 scorede Draxler sit f\xc3\xb8rste m\xc3\xa5l for Schalke i 3-2 sejren mod FC N\xc3\xbcrnberg i DFB-Pokalen._NEWLINE_I l\xc3\xb8bet af 2011-s\xc3\xa6sonen blev Draxler stamspiller p\xc3\xa5 holdet efter flere gode kampe. Den 10. maj 2013 underskrev Draxler en ny 2-\xc3\xa5rig kontrakt med Schalke for at sikre, at han ikke gik til en konkurrerende klub, idet han var blevet rygtet p\xc3\xa5 vej til Borussia Dortmund. I sommeren 2015 accepterede Schalke imidlertid et tilbud fra Wolfsburg, og Draxler skiftede til denne klub.\n_START_SECTION_\nParis Saint-Germain\n_START_PARAGRAPH_\nI december 2016 offentliggjorde Wolfsburg at Draxler havde skrevet kontrakt med den franske gigant-klub PSG og sluttede sig til holdet i Januar 2017.\n_START_SECTION_\nLandshold\n_START_PARAGRAPH_\nDraxler har (pr. 3. september 2015) spillet 15 kampe og scoret \xc3\xa9t m\xc3\xa5l for det tyske landshold. Den 26. maj 2012 fik han sin debut imod Schweiz, hvor han kom p\xc3\xa5 banen i 62. minut i stedet for Lukas Podolski. Ved VM i 2014 i Brasilien vandt han guld med tyskerne, dog med begr\xc3\xa6nset spilletid i turneringen._NEWLINE_Han har derudover ogs\xc3\xa5 repr\xc3\xa6senteret U/18-, U/19- og U/21-landsholdene."